CELEX: 32009D0909
Language: et
Date: 2009-12-01 00:00:00
Title: Nõukogu otsus, 1. detsember 2009 , millega sätestatakse Euroopa Ülemkogu eesistuja teenistustingimused

9.12.2009   
            
            
               ET
            
            
               Euroopa Liidu Teataja
            
            
               L 322/35
            
         
      NÕUKOGU OTSUS,
   1. detsember 2009,
   millega sätestatakse Euroopa Ülemkogu eesistuja teenistustingimused
   (2009/909/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 243,
   võttes arvesse nõukogu 25. juuli 1967. aasta määrust nr 422/67/EMÜ, nr 5/67/Euratom komisjoni presidendi ja liikmete, Euroopa Ühenduste Kohtu presidendi, kohtunike, kohtujuristide ja kohtusekretäri, esimese astme kohtu presidendi, liikmete ja kohtusekretäri ning Euroopa Liidu avaliku teenistuse kohtu esimehe, liikmete ja kohtusekretäri rahaliste tasude kindlaksmääramise kohta (1)
   
   ning arvestades järgmist:
   
               (1)
            
            
               Lissaboni lepinguga muudetakse Euroopa Ülemkogu Euroopa Liidu institutsiooniks ja luuakse Euroopa Ülemkogu eesistuja ametikoht ametiajaga kaks ja pool aastat, mida saab üks kord pikendada.
            
         
               (2)
            
            
               Tuleks sätestada Euroopa Ülemkogu eesistuja teenistustingimused,
            
         ON VASTU VÕTNUD KÄESOLEVA OTSUSE:
   Artikkel 1
   1.   Nõukogu 25. juuli 1967. aasta määruse nr 422/67/EMÜ, nr 5/67/Euratom sätteid, mida kohaldatakse komisjoni presidendi suhtes, kohaldatakse analoogia alusel Euroopa Ülemkogu eesistuja suhtes.
   2.   Euroopa Ülemkogu eesistuja igakuine põhipalk on võrdne summaga, mis saadakse 138 % kohaldamisel Euroopa Liidu ametniku 16. astme kolmanda järgu igakuise põhipalga suhtes.
   Artikkel 2
   Nõukogu eesistuja teeb käesoleva otsuse teatavaks Euroopa Ülemkogu eesistujale.
   Käesolev otsus avaldatakse Euroopa Liidu Teatajas.
   
      Brüssel, 1. detsember 2009
      
         
            Nõukogu nimel
         
         
            eesistuja
         
         B. ASK
         
      
   
   
      (1)  EÜT L 187, 8.8.1967, lk 1.